
Karaj gelegantoj, 

La jaro2009, riĉa je diversaj kajĉiuspecaj agadoj, ĉupor Esperanto, ĉupor la komunumo 
en kelkaj landoj pere de Esperanto, jus finiĝis. La redaktantaro deziras unue kapti 
la okazon pordanki ĉiujn, kiuj dum lajus pasinta jaro kontribuis alaperigo kaj realigo 
de la bultenoj de la afrika agado, ĉu per verkado de artikoloj, ĉu per konsiloj ĉiuspecaj. 
Gi ankaŭ deziras ĉion bonan por la nova jaro 2010 al la tuta Esperanto-komunumo. 
Ciuj konstruivaj kritikoj estas ĉiam bonvenaj. La unua numero de la bultenopor la nova 
jaro prezentas ne nur lokajn agadojn, sed ankaŭ ĉiuspecajn individuajn. Agadraportoj 
de kelkaj landaj kaj lokaj grupoj estas legeblaj. Aparta atento estas dediĉita al la temo 
“diskriminacio”. Alian okazon kaptas la redaktantaroporprezenti laAfrikan Oficejon de 
UEA kaj ties volontulon. La rubriko “Esperanto kaj afrikanoj”permesas al la Esperanto- 
komunumo scii pri sinteno de afrikanoj rilate al la lingvo. 

La redaktantaro 


AFRIKA OFICEJO DE UEA 

La Afrika Oficejo (AO) de UEA en 
Benino estas dependa branĉo de la 
Centra Oficejo de UEA. En tiu senco 
ĝi transprenas kelkajn taskojn kiujn 
antaŭe plenumis nur la CO. Inter ili 
menciindas sendado de lernmaterialoj 
al afrikanoj, aperigo de la bulteno 
de la Afrika Komisiono, flegado 
de la retpaĝaro de la afrika agado, 
kompilado de subvenciopetoj, ktp. 
La Afrika Oficejo kreas retpaĝon por 
landaj asocioj kiuj tion deziras. Tiuj 
de Burundo kaj Benino povas esti 












menciitaj kiel ekzemploj (http://esperanto-benino.webs.com, http://esperanto-burundo.webs. 
com). Kvankam ne tiom necesas fizika ejo por plenumi tiajn taskojn, la oficejo en Benino tamen 
rolas kiel ejo por kunordigi sendadon de materialoj, kiuj intertempe estis dise sendataj de unuopaj 
esperantistoj. AO ricevas tiajn materialojn kaj laŭ petoj de afrikanoj plusendas ilin. La oficejo rolas 
ne nur kiel bela okazo por ebligi al esperantistoj surlokaj kaj eksterbeninaj lerni pri administrado de 
la Esperanto-movado, sed ankaŭ kiel rimedo por ebligi al afrikanoj, kiuj tie volontulas, gajni iom 
da mono per Esperanto. Andre Gokan (vidu la foton en la antaŭa paĝo) estas la nuna volontulo 
de AO. Li estis lernanto de la elementa lernejo Jules Verstraeten en Codji [koĝi], kie li eklernis 
Esperanton. Li ankaŭ estas la nuna ĝenerala sekretario de la junulara sekcio de la landa asocio en 
Benino. De septembro 2009, li parttempe deĵoras kiel volontulo ĉe AO kaj samtempe studas en 
la gimnazio de Lokossa. Li sufiĉe bone plenumas multajn taskojn de la oficejo helpe ne nur de la 
respondeculo de AO ene de la afrika komisiono, sed ankaŭ de aliaj esperantistoj beninaj. Kvankam 
la oficejo estas sendependa de la benina asocio, ĝi funkcias sub ties aŭspicio, ĉar AO ne estas en 
si mem oficiale registrita organizo en Benino. Antaŭ oficiala registrado de la benina landa asocio 
(ABeE), ĝi estis sub la aŭspicio de neregistara organizo “Esperanto-Afrik”. Homoj, kiuj deĵoras kiel 
volontuloj ĉe AO, konscias pri la rolo de la oficejo por la afrika agado. Sendado de lernmaterialoj kaj 
multobligo de lernolibroj forrabas grandan parton de la buĝeto de AO. Sed, entute bagatela estas 
la sumo necesa por funkciigi tiun relative modestan oficej on, kiam oni konsideras ĝian kontribuon 
al la bonfarto ne nur de la movado, sed ankaŭ ekonomie al tiu de la komunumo (lupreno de la ejo, 
kurento, salajro tutmodesta de la volontuloj, ktp). Senĝene oni nun povas aserti, ke la oficejo de 
unu jaro finfine plenumas la taskojn por kiuj ĝi estas fondita. Por fini, necesas denove memorigi 
kontaktadresonde laoficejokaj tiundelaretpaĝo dela AfrikaKomisiono: AfrikaOficejo, BP416, 
Lokossa-Mono, Benino. Telefono: 00229-22410229, Retadresoj: afrika.oficejo@esperanto.org, 
afrika.oficejo@gmail.com. Retpaĝo: www.esperanto-afriko.org. 


AGADE TRA AFRIKO 



• Benino: la junulara sekcio zamenhofas 

Sabate la 19-an de decembro 2009, beninaj junaj esperantistoj renkontiĝis ĉe la Afrika Oficejo en 
Lokossa por celebri la tradician Zamenhofan festotagon, kiu simbolas la datrevenon de la naskiĝo 

de la kreinto de la internacia lingvo 
Esperanto. Tiun aranĝon okazigis 
Benina Organizo de Junaj Esperantistoj 
(BOJE), la junulara sekcio de Asocio 
de Beninaj Esperantistoj (AdBE). En 
ĝi partoprenis klubestraranoj kun siaj 
klubanoj. Ankaŭ ĉeestis la estraranoj 
de AdBE kaj invititaj gravuloj. Ce 
la malfermo, la prezidanto de AdBE 
Latifou Gbadamassi alparoladis. Sekvis 
la vortoj de la ĝenerala sekretario de 
BOJE, Andre Gokan. Poste, s-ro 
Ezin Mechack, prezidanto de klubo 
Arigbo el Glazoue kaj kontrolisto ĉe la 

kontrolkomisiono de la Landa Asocio, iom prelegis pri la historio de Ludoviko Lazaro Zamenhof. 
Post tio, la partoprenantoj trapasis kelkajn vidindaĵojn de la urbo Lokossa. Verdire, la vagado tra 
la urbo estis alia grava etapo de la festotago. Dume, la partoprenantoj haltis kelkajn minutojn 
ĉe la urboĝardeno por babiladi kaj kanti. La vagado finiĝis en restoracio urbocentre, kie okazis 
tagmanĝado. Dum la ĉeestantoj manĝis kaj trinkis, ili aŭdis melodian muziksonon fare de gitaristo 
kiun oni hazarde renkontis surloke kaj kiu akceptis ludi gitaron kaj kanti por agrabligi la momenton. 
Post la tagmanĝado, oni revenis al la Afrika Oficejo por fermi la aranĝon. 

Andre Gokan, ĝenerala sekretario de BOJE (http://tejo-benino.webs.com) 

• Togolando: kunvenoj de Ia UTE-komitato dum ia 17-a Togolanda E-Kongreso en Aneho 
La jaron 2009, sabaton la 26-an kaj lundon la 28-an de decembro en la urbo Aneho, kunvenis en 
ordinaraj sesioj la komitato de Unuiĝo Togolanda por Esperanto (UTE). Ceestis respektive 18 
kaj 22 komitatanoj, krom tri observantoj el Benino kaj Kongo DR. 

Decido pri la tagordo: la gvidantaro de la komitato prezentis la tagordon. Post proponoj kaj 
rimarkoj de diversaj kunvenantoj la jenaj punktoj estis pritraktitaj. 

1) Legado de la raporto de la antaŭa sesio kaj kontrolo de la farendaj taskoj, 2) raportoj de la 
kongresa komitato pri la organizado de la 17-a TEK, 3) registrigo de UTE, 4) hejmpaĝoj por 
UTE, 5) laboroj en 2009 (kluboj, kunlaborantaj organizaĵoj de UTE, estraro de JOTE, estraro 
de UTE), 6) loko de UTE en Esperantujo, 7) laboroj de UTE en la jaro 2010, 8) 18-a TEK kaj 
Zamenhofa festo, 9) diversaj kotizoj kaj kunvendatoj en 2010, 10) anstataŭigo de la kasisto de 
UTE kaj ceteraĵoj. 

Unu: Post la bonvenigo al ĉiuj kunvenantoj kaj kontrolo de la ĉeestantoj, sekvis tuj la legado de la raporto 
pri la kunveno de Lomeo pasintnovembre fare de s-ro Avomenou Kodjovi. 

La komitato aprobas unuanime sen rezervo pri modifoj la raporton. La komitato notas dum la kontrolo 
de la farendaj taskoj la efektivigon de tiuj taskoj kajĝi kuraĝigas s-ron Adje Adjeviplu sekvi, proponi kaj 
korektigi sur la retpaĝoj de UEA informojn koncerne al la membroj de UTE, ties ILEI-sekcio kaj kluboj. 
Al la estraro de UTE la komitato taskas viziti la klubojn kaj vivigli ilin. 

Du: S-ro Agbolo Didier, zorganto pri la “ĝeneralaj komunikoj ”, raportis ke la kongresa organiza komitato 
registris 76 aliĝintojn al la 17-a kongreso. Gi faris paŝojn por sukcese havi rabaton pri la loĝkostoj por 
la gekongresanoj, akiris oficialan permeso-ateston por la aranĝo de la kongreso. Li poste informis ke 
TIETO (Tietti Instituto de Esperanto en Togolando) donacis gravan monsumon al la kongresa kaso. 

La komitato rimarkas la atingojn de la kongresa organiza teamo. Gi aparte dankas al TIETO kaj alvokas 
ĉiujn aliajn kunlaborantajn organizajojn naciajn kaj internaciajn de UTE imiti la paŝon de TIETO ne 
nurpor la organizado de laproksima kongreso sed ankaŭ por laĝeneralaj laboroj de UTE en lajaro 2010. 
Tri: S-ro Adje Adjevi sciigis pri siaj unuaj paŝoj al la togolanda ŝtato cele al la oficiala agnosko de la 
nacia Esperantujo. Raportinte al la komitato, li disponigis la rezulton de lia laboro al la estraro de UTE. 

La komitato taskas la estraron de UTEpretigi en lafranca lingvo la statuton, la listojn de la nunaj estraranoj 
kun ties mansubskriboj kaj adresoj, protokolon de la fondkunveno de UTE, informleteron al la ministro 
pri la landa administrado, la malcentralizo kaj la lokaj kolektivumoj, kaj la dosierkotizon por evolugi la 
registrigon de UTE. La komitato atentigas, ke temaspri tute nova dosiero ĉar la antaŭa dosiero enkondukita 
ĉe siatempa ministeriejo en lajaro 1993 por la sama celo perdiĝis. 

Kvar: Didier kaj Adjevi raporte disponigis adresojn de blogoj, kie eblas senpage enmeti informojn de UTE 
rete atendante, ke estu mono por havigi profesiajn hejmpaĝojn al UTE. Temas pri SOS-blogo kaj alia. 

La komitato gratulaspro la atingo de s-roj Didier kaj Adjevi, kaj ĝi aparte taskas ilin klopodi krei blogon 
specialepri la 17-a Togolanda Esperanto Kongreso (TEK) kun ĉiujfreŝaj informoj,fotoj ktp. 

Kvin: La komitato kolektis la raportojn de la jenaj kluboj de UTE: Klubo Esperantista de Kleve 
(KEK), Zamenhof, Unuiĝo de Verdaj Amikoj (UVA) kaj tiujn de la estraroj de la Junulara Organizo 
de Togolandaj Esperantistoj kaj UTE. Gi aliflanke aŭskultis vortojn pri la agadoj de TIETO kaj de 
Fonduso Esperantista de Interhelpado kaj Mikrokreditoj (FEIM). 

La komitato konstatas ke ne ĉiuj aliĝintaj kluboj de UTE disponigas siajn raportojn kaj tial, ĝi taskas la 
estraron de UTE plu kolekti la raportojn kaj kune kun la siaj sendi ilin al la Centra Oficejo kaj Afrika 
Oficejo de UEAplej malfrue la 25-an de januaro 2010. 

Ses: Konsiderante la fakton, ke UTE estas aro de ĉiuj esperantistoj vivantaj en Togolando kaj aliĝintaj 
alĝi, ke en UTEpovas manifestiĝi diversaj Esperanto-tendancoj kaj formiĝi diversajfrakcioj kun la celo 
disvastigi kajpraktiki Esperanton, la komitato decidas taski alTIETO zorgipri la rilato kun la Esperanta 
Civito, als-ro Kokou Sagbadjelou pri la rilato kun SAT, al Gbeglo Kojfipri la rilato kun Alonda Asembleo 
Socia (MAS), al s-ino Sassou Ewoe Valentine pri la rilato kun Feminisma Esperanto-Movado (FEM). 
Ĉiu ĉiam raportas dum la sesioj de la komitato pri la rilato kun la respektiva asocio. 

Sep: Gbeglo Koffi kaj Agbolo Didier prezentis projekton de tripaĝa dokumento pri la strategia laborplano 
por UTEen lajaro2010. La dokumento konsistas eldu rubrikoj: specifaj laboroj farindaj kaj kostoj por 
plene efektivigi ilin. La buĝetitaj sumoj montras deficiton de 814.000 CFA-frankoj. 

La komitato aprobas la dokumenton kiel la definitivan bazan agadplanon de UTE en la jaro 2010. 
Gi alvokas al la monkontribuo de ĉiuj amikoj de Togolando, ĉefe de UEA kies landa asocio estas UTE, 
por ekvilibri la spezojn. 

Ok: Konformealla artiko 40 de la aktuala statuto de UTE, la komitato taskas la estraron de UTEpritrakti 
en siaj kunvenoj kaj decidipri la loko kaj la dato de la 18-a Togolanda Esperanto-Kongreso, plej malfrue 
antaŭ la unua plena sesio de la komitato en la jaro 2010. 

Naŭ: La komitato elektas la kunvendatojnjene: la estraroj de UTE, JOTEkajlagvidantaro de la komitato 
kune interkonsiliĝos la 27-an de februaro kaj la 25-an de septembro, kaj la komitato sesios la 27-an de 
marto kaj la 6-an de novembro 2010. Gifiksas: la aliĝon al UTE je 200frankojpor klubano kaj 500por 
unuopulo, la jarkotizonje 250frankoj klubano kaj po 500 unuopulo, kaj la kongreskotizon ĝis la fino de 
oktobro je 1.000, en novembro 1.250 kaj en decembro 1.500frankoj. Ne esperantistojpagos kvaroblon, 
dum eksterafrikanojpagos 40 eŭrojn por la kongreso. 

Dek: La komitato konstatis la vakon de la posteno de la kasisto en la estraro de UTE, decidas ke la 
vicprezidanto, s-ro Attaglo Kokou Elom, zorgospri lafinancoj de UTEĝis laproksima kongreso; tio signifas 
ĝis lafino de la mandato de la aktualaj estraro kaj komitatanoj de UTE. 

Apendico: 

La komitato konstatis ene de la togolanda movado okaze de la virina tago la naskiĝon de la branĉo 
de FEM (Feminisma Esperanto-Movado), nome de FUTE (Feminismo en Unuiĝo Togolanda por 
Esperanto). La ĵus naskita grupo aktivas sub la respondeco de la komitatanino s-ino Sassou Ewoe 
Valentine kun la helpo de alia togolanda esperantistino Kossivi Ajfi Djatougbe Blandine. 

La komitato diskutis pri la Fonduso Esperantista de Interhehpado kaj Mikrokreditoj (FEIM). 
La diskuto esence orientiĝis al tio, kiel la fonduso povas helpi en la laboroj de UTE kaj reciproke, 
kiel togolanda esperantistaro povas profiti de tiu ĉi programo de mikrofinanco. 

La komitato notas, ke tiu ĉi memstara fonduso ekzistas en la togolanda Esperanto-aero jam de antaŭ 
tri jaroj. Gi funkcias, kaj multaj el togolandanoj (esperantistoj kaj ne) de tiu ĉi funduso nun sufiĉe 
plibonigas sian vivonper ekonomie monenspezigaj aktivecojper alprunto ricevitaj. La komitato proponas 

la kunlaboron de FEIM kaj UTE, ke membroj de FEIM estu esperantistaj membroj de UTE. 
Adje Adjevi estas taskita trakti la aferon kun FEIM kaj poste informi la komitaton pri la rezulto. 
La komitato taskas al la estraro de UTE skribi leteron al la organizo HP (Unu Homaro, unu 
Planedo), kies ĉefa laboro en UTE estas helpi, konsili, orienti klubojn kaj unuopulojn en la starigo, 
verkado kaj realigado de ekonomie mondonaj projektoj, ĉu ĝi plu plenumos sian rolon en UTE pro 
longjara malaktiveco. 

Adjevi Adje 



ESPERANTO KAJ AFRIKANOJ 

Gilbert Simiyu Sikala: Mia lando estas Kenjo kaj mi loĝas en la urbo Kapsabet. 
Ekde februaro 2009 mi lernas Esperanton kiel mian duan lingvon internacian 
por komuniki kun homoj el aliaj landoj en la tuta mondo. Tio nun eblas per 
nova teknologo en diversaj aferoj. Kion mi gajnas pro Esperanto estas tio, ke 
mi havas multajn geamikojn en la tuta mondo kaj korespondas kun ili. Jes, 
Esperanto ŝanĝis ion en mia vivo. Mi komunikas kun multaj homoj kiujn mi 
antaŭe ne konis. Pli da amikoj ĉirkaŭ la mondo korespondas kun mi ĉiutage. 
Tio estas grava profito pro Esperanto. 

Bruno Randrianarivelo: Mia patrolando estas Madagaskaro kaj mi loĝas en la ĉefurbo 
Antananarivo ĉe la kvartalo Anosizato-Ouest. Mi naskiĝis la 30-an de majo 1964 (do mi aĝas je 
45 jaroj ). En la jaro 1985 mi eklernis Esperanton danke al s-ro Rasolofo Roger . Gin mi lernis 
ĉar mi tre ŝatas internaciajn amikecojn, kaj konsciiĝis ke la celoj de Esperanto (egaleco, frateco, 
neŭtraleco, paco, solidareco, komuneco, amikeco) tre utilas al miaj vidpunkto-principoj. Plie, ĝi 
estas tre facila kaj instruiga lingvo neŭtrala. Per Esperanto kreskas miaj kapabloj por studado de 
la aliaj lingvoj: la franca, la angla, la germana kaj eĉ la madagaskara (mi ne preferas uzi la vorton 
“malagasa”). Ankaŭ, tre kontentigas min verki kaj kanti en tiu ĉi lingvo komuna. Mi gajnis amikecojn 
inter esperantistoj. Esperanto estas unu el oraj ŝlosiloj kiuj tutcerte malfermis la pordojn de la tuta 
mondo. Danke al ĝi, ni povis interhelpi per ricevado de medikamentoj, konsiloj, poŝtkartoj kaj 
intersanĝoj de ideoj. 

Gnancadja Bernard: Mi loĝas en Benino, nun de kelkaj monatoj en la urbo Lokossa. Antaŭe 
mi loĝis en Codji, kie estas la Esperanto-lernejo Jules Verstraeten. Mi eĉ frekventis tiun lernejon; 

pro tio mi parolas Esperanton. Mi estas 
16-jaraĝa kaj mi eklernis Esperanton en 1999, 
kiam oni fondis la lernejon. Mi eklernis ĝin 
ĉar ĝi unue estis parto de la lernfako. Gi ankaŭ 
estas bela lingvo, facila kaj lernebla. Poste 
mi vidis, ke mi ankaŭ povas korespondi kaj 
komuniki kun eksterlandanoj. Pro Esperanto, 
ĝis nun, mi daŭrigas mian studadon, ĉar 
esperantistoj pagas por miaj lernokostoj de 
multaj jaroj. Verdire Esperanro ŝanĝis ion 
en mia vivo. Danke al Esperanto, mi estas 
homo kiu povas legi kaj skribi: mi ne plu estas 
analfabeto. 

ESPERANTAJ HELPSTRUKTUROJ MULTNOMBRAS 

Antaŭ deko da jaroj, la sola kanalo por helpi aŭ subvencii Esperanto-agadon en Afriko estis UEA. 
Tiam estis neimageble helpi iun strukturon afrikan sen informiĝi ĉe UE A aŭ ĉe ties tiama komisiito 
por la movado en Afriko. Tia centrigo ne estis malbona en si mem, ĉar ĝi permesis scii pri kiom da 
financa helpo ricevis Afriko. Sed, de kelkaj jaroj, unuopuloj, precipe eŭropanoj, preferas helpi sen 
kanalo aŭ apogo de UEA. Kompreneble tio permesis al multaj komunumoj scii pri Esperanto pere 
de tiu demokratiĝo de la helpo. Inter la sukcesplenaj agadoj ni povas mencii la projekton en Codji, 
kie multaj geknaboj povis iri al lernejo danke al helpo de unuopaj esperantistoj (www.educ-etre. 
org), laprojekto-Naboubade Vladka (por georfoj), tiu dejohan Derks enBurundo (http://www. 
esp-evoluo.tk), de Nino en Tanzanio (http://www.changamano.org/indekso.html) ktp. 

Antaŭ dek jaroj, kelkaj homoj opiniis ke necesis kunordigi ĉiujn helpojn por Afriko tra unu sola 
instanco, dum nuntempe aliaj preferas lasi tian decidon al la bontrovo de la mecenato. Ambaŭ 
strategioj havas ne nur pozitivan flankon, sed ankaŭ negativan: centrigi la helpon por Afriko ja 
permesas pli efikan kontrolon, sed ankaŭ kreas tutpotencan kontroliston, kiu kelkfoje povus senkiale 
rifuzi subvenciadon de iu strukturo pro persona konflikto kun ties membroj. Aliflanke, dise helpi 
strukturojn en Afriko ankaŭ povus kontribui al kreado de multaj fiktivaj projektoj. Tiel la mecenato 
seniluziĝas post kelkaj jaroj kaj ofte konkludas ĝeneraligante sian malbonan sperton kiel ion tute 
oftan en Afriko. Plej taŭga kaj universala strategio verŝajne ne ekzistas; tamen eblas informiĝi jen 
kaj jen pri la evoluo de la financita projekto ĉe landaj aŭ lokaj instancoj. E1 informoj ricevitaj de 
diversaj homoj, oni devus facile diveni pri la seriozeco de la projekto. 

En la dekunua numero de la bulteno Esperanto en Afriko , Vladka raportis pri la orfejo Nabouba 
(Benino), kiun ŝi helpe de aliaj eŭropaj mecenatoj subtenas de du jaroj. Tute seriozan laboron ŝi 
faras por la georfoj de la centro. Johan Derks ellaboras planon por konstruigi Esperanto-centron 
en Burundo, dum de multaj jaroj Nino Vessela agadas por plibonigi vivnivelon de la komunumo 
en Tanzanio. 

En Codji, post kontribuo de esperantistoj al konstruado de la elementa lernejo nome de la belga 
esperantisto Jules Verstraeten, la fondajo Mondo de Martin Schaeffer, unuopaj esperantistoj el Belgio 
kaj Francio, neesperantistoj el Kanado, ktp, kontribuas al financado de studado de gelernantoj el 
Codji, kiuj post la elementa nivelo intencas daŭrigi en la duagrada lernejo. De kvin jaroj, ĉirkaŭ 

25 geknaboj el la lernejo Jules 
Verstraeten ricevas tiun helpon. 
Ekzemple 65 geknaboj el Codji 
ricevis por la lernojaro 2009-2010 
financan subtenon de esperantistoj. 
La helpon oni aŭtomate perdas, se 
oni ne sukcesas malgraŭ la pagita 
lernokosto. Post du jaroj, la unuaj 
geknaboj kiuj komencis je la fondo 
de la lernejo Jules Verstraeten estos 
en la universitato. Bedaŭrinde neniu 
el la tiamaj knabinoj ne ankoraŭ 
sukcesis atingi tiun nivelon pro 
socia kaj tradicia malhelpo. Oni 

serioze ekpripensas pri strategio pli taŭga por kuraĝigi knabinojn daŭrigi la studadon ĝis la fino 
de almenaŭ duagrada lernejo. Pliaj informoj pri la projekto en Codji estas legeblaj en la retpaĝo 
www.educ-etre.org . Ligo al esperantlingva paĝo estas trovebla tie. 

MESAĜO AL LA 17 A TOGOLANDA KONGRESO 

Mi ĝoje notas, kela 17-aTogolandaEsperanto-Kongreso traktas diversajn formojn de diskriminacio. 
Tiel ĝi daŭriĝas tiuteman edukan agadon, kiu havas longan tradicion en Universala Esperanto- 
Asocio. Parolante pri longa tradicio, ni subkomprenas, ke temas pri problemaro, kiun ni daŭre 
spertas, eĉ se feliĉe ni povas ĝoji, ke multa progreso ankaŭ okazis. La Esperanto-movado estas 
unuavice movado kontraŭ la lingva diskriminacio. Tamen, UEA ne limigas sian agadon nur al 
tiu problemo. UEA estas eduka organizajo por klerigi siajn membrojn kaj aliajn esperantistojn 
ankaŭ pli vaste. 

Ni jus festis la 1 OO-an datrevenon de la naskiĝo de Ivo Lapenna. Estante finno, mi memoras, kiel li 
en la Universala Kongreso en Helsinko, en 1969, parolis pri la prahistoria kredo de la finna popolo 
je la forto de la vorto anstataŭ la forto de la perforto. Malgranda popolo ne povas progresi uzante 
forton kontraŭ aliaj por ekspluati ilin je sia propra profito. Gia forto estas en la vorto, tio estas, 
en strebado por edukado kaj klero. Tio validas ankaŭ por la Esperanta popolo, kiu nek povas nek 
volas posedi ajnajn perfortilojn. Por fariĝi pli forta kaj pli granda, nia popolo konstante eduku 
kaj klerigu sin. Ni lernu Esperanton ne nur, por ke la nombro de ĝia parolantaro kresku. Por ni 
Esperanto estu ilo, kiu helpu al ĉiu el ni kreski mem. 

Ekzemploj pri la eduka agado de UEA rilate diskriminacion estas multaj. En 1974 UEA 
faris laborplanon por la Jardeko de Luktado por Forigo de Ciuj Formoj de Rasismo kaj Rasa 
Diskriminacio. Dum tiu jardeko, en 1980, okazis la 65-a Universala Kongreso en Stokholmo 
kun la temo “Diskriminacio”. Ciaj formoj de diskriminacio estis traktataj, ekde lingva, kultura kaj 
ekonomia ĝis diskriminacio pro sekso, seksa orientiĝo kaj fizika handikapo. Lastatempe, UEA 
eldonis i.a. la libron Paĉjo, kio estas rasismo? de la fama aŭtoro Tahar Ben Jelloun. Grupoj, kiuj 
ofte estas flankenigataj aŭ eĉ persekutataj, en UEA estas egalaj kun ĉiuj aliaj. Ligo Internacia de 
Blindaj Esperantistoj estas unu el ĝiaj plej prestiĝaj fakaj asocioj, Internacia Asocio de Handikapitaj 
Esperantistoj preskaŭ tuj post ĝia fondo estis akceptita en UEA, kaj kun Ligo de Samseksamaj 
Geesperantistoj UEA kunlaboras jam ekde 1990. 

UEA senhalte klopodas, ke esperantistoj el ĉiuj mondopartoj povu efektive partopreni en la 
internacia movado. Ekde 1960, Fondajo Canuto ĝojigis milojn da gesamideanoj, kiuj ne povus mem 
pagi kotizon, per la membrokarto de UE A, la vera pasporto de Esperantujo. Triamonda Kongresa 
Fondajo faciligas de pli ol dudek jaroj al triamondanoj partoprenon en UK. Pro altaj kostoj kaj vizaj 
problemoj tiu helpo povas esti nur simbola, pro kio UEA iniciatis regionajn kongresojn. La unua 
el ili en Afriko okazis en 1990 ĝuste en Togolando, dek jarojn post la UK en Stokholmo, kie UE A 
lanĉis sian agadon en Afriko per speciala kunsido, kies postaj fruktoj estis konkreta plenumiĝo de 
celoj, al kiuj tiu UK estis dediĉita. 

Mi deziras al la kongresanoj inspirajn diskutojn por ĉies kleriĝo kaj por la antaŭenigo de Unuiĝo 
Togolanda por Esperanto! 

Osmo Buller 

ĝenerala direktoro de UEA (Gazetaraj Komunikoj de UEA, n-ro 353, 2009-12-26) 

VIDPUNKTO: DISKRIMINACIO 


La diskriminacio estas la fakto trakti malsame iun aŭ grupon, kio montriĝas per apartigo. Sub iu 
formo aŭ alia, la fenomeno tuŝas nin ĉiujn. Tiu ĉi aktuale fundamenta problemo disvolviĝas danĝere 
en la sociokaj invadas ĉiujn tavolojndelavivo. Tiel oni distingas diversajndiskriminaciojn: fizikan, 
ekonomian, religian... Tiuj ĉi ekzemploj estos esenco mem de mia verkajo en la sekvaj linioj. 
Estas fizika diskriminacio, kiam oni konsideras la virinojn malplivaloraj kaj de tiu fakto ilin 
malpartoprenigas en decidprenoj, aŭ malkonsideras iliajn vidpunktojn... Konsideri lajunulojn ne 
sufiĉe spertaj aŭ ne maturaj por mem respondeci, ne aŭskulti kion ili demandas, kion ili proponas 
estas diskriminacio. La problemo rilatas ankaŭ al la haŭtkoloro. La plej fame konataj ekzemploj 
tiuterene estis la situacio en Sud-Afriko antaŭ la 90-aj jaroj, kaj lakazo de nigruloj en Usono antaŭ 
pli ol 50 jaroj. Oni diskriminacias rilate alla fizika aspekto per malakcepto, indiferento aŭ mokado 
de fizikaj handikapuloj kaj tiel plu. 

Ekonomia diskriminacio kreas klanojn inter tiuj, kiuj havas monon, valorajn posedajojn, riĉaĵojn, 
kaj tiuj kiuj ne havas. Gi esprimiĝas per la malestimo, neprofitemo sed ankaŭ per malegaleco en 
ŝancoj. Ilustras pli bone ĉi tion la diferenco inter la okcidentaj landoj kaj la sudaj - alivorte, inter 
la norda parto de la mondo kaj la suda parto. 

Diskriminacio far ideoj aŭ kredoj personaj, religiaj aŭ kulturaj manifestiĝas per la malakcepto al 
tio kio estas malsama, al tio kion oni ne komprenas, kaj pli ĝenerale per la malakcepto al diferencaj 
ideoj, de malsimilaj vivmanieroj... Ekzemploj tie ĉi: lakonfliktoj interreligiaj, intercivilizaciaj. 
Konklude, la diskriminacio estas fonto de perforto kaj sufero. Gi kaŭzas multe da timo, egoismo, 
senkuraĝiĝo, pesimismo kaj soleco. Sub ajna formo la diskriminacio nenie utilas. Necesas, ke ni 
esperantistoj agu en la persona vivo kaj en la asocia por eviti aŭ mallarĝigi, eĉ ŝanĝi tion ĉi en niaj 
medioj, traktante aliajn tiel kiel ni ŝatus, ke ili traktu nin. 

Adjevi Adje 


NEKROLOGO 


Gerhard Hirschmann (1939-2009) 



Gerhard Hirschmann, 70-jaraĝa aktiva esperantisto, forpasis la 14-an de decembro 
2009. Li estis unu el la plej porafrikaj esperantistoj kies koro batas ne nur por la 
bonfarto de la movado en Afriko ĝenerale, sed ankaŭ por kelkaj afrikaj komunumoj 
specife. Li restas kaj restos en la memoro de la tuta afrika esperantistaro pro siaj 
senkondiĉaj kaj bonkoraj agadoj. Gerhard, vi certe eterne kuŝas en multaj afrikaj 
landoj. 


= 1 = 


Viajn komentojn, konsilojn, sugestojn kaj raportojn pri okazintaĵoj en via 
urbo aŭ lando bonvolu sendi al la redakteja adreso: afrika.oficejo@gmail.com 
aŭ aerpoŝte al: 

Afrika Oficejo, BP. 416 Lokossa-Mono, Benino 
tel./fakso: +229 224 10 229 


* 


8 










